Tukang kubur (burung)

Articles with 'species' microformats

Tukang kubur (Caprimulgus macrurus) ialah spesies tukang dalam keluarga Caprimulgidae. Ia ditemui di sepanjang kaki bukit Himalaya selatan, timur Asia Selatan, Asia Tenggara, dan utara Australia. Spesies tersebut ialah penduduk negara Australia, Bangladesh, Bhutan, Brunei, Kemboja, China, India, Indonesia, Laos, Malaysia, Myanmar, Nepal, Pakistan, Papua New Guinea, Filipina, Singapura, Thailand, Timor-Leste, dan Vietnam. Habitat semulajadinya ialah hutan tanah pamah lembap subtropika atau tropika, hutan bakau subtropika atau tropika, dan hutan pergunungan lembap subtropika atau tropika.

Di Malaysia, ia kerap dilihat di tanah perkuburan pada waktu malam, maka terhasillah nama lazimnya, iaitu "burung tukang kubur".

Pemerihalan 
Ukuran badannya pada umumnya sekitar 30 sentimeter. Pada bahagian tengah bulu primer terluarnya adanya bintik-bintik putih; ada juga tanda jalur warna putih yang lebar pada bulu ekor terluarnya.

Hubungan dalam kepercayaan masyarakat 
Menurut kepercayaan dahulu orang Perak di Semenanjung Malaysia, bunyi hingar kawanan burung tersebut pada waktu malam menandakan ketibaan suatu semangat yang digelar "Hantu Pemburu" (berkaitan dengan betara Shiva) yang merayau di hutan belantara dengan beberapa ekor anjing dipercayai membawa bala penyakit atau kematian; masyarakat Perak sebaik mendengar kicauan hingar dari kawanan burung tersebut akan sering memukul sengkalan (sejenis alat mengisar rempah) sambil menyeru “Nenek, bawa hatinya” agar semangat tersebut menyangka seruan tersebut datang dari para pengikutnya (raʿiyat) lalu menjauhi kawasan punca seruan tersebut.

Rujukan

Galeri 

Caprimulgus
Spesies kurang membimbangkan Senarai Merah IUCN